Koduloo uurimine on põnev !  Huvi oma kodukoha tänapäeva ja mineviku lähema tundmaõppimise vastu on inimesele loomuomane. See huvi ei pea olema tingimata seotud ainult oma praeguse elupaigaga, vaid võib olla tekkinud ka mõne teise paikkonna vastu (kas inimese päritolu või mingi muu põhjuse tõttu).  Koduloouurimisega tegeletakse enamasti harrastusena oma igapäevategemiste kõrval. Sellel võib olla erinevaid aspekte: loodus, majandus, kultuur, asustus, kirikuelu,  koolielu, suguvõsalugu jne.  Eesti ala koduloouurimisel on seljataga mitmesaja-aastane ajalugu. Esialgu tegelesid sellega vaid baltisaksa mõisnikud ja vaimulikud. Eesti soost haritlaste koduloouurimine sai alguse 19.sajandil I poolel, kuid eriti hoogustus see tegevus sama sajandi II poolel, rahvusliku ärkamise aastail. Koduloouurimine oli sel ajal ja on ka hiljem olnud tihedalt seotud seltsieluga.